Ալկիոնը յալըից (հեռուստասերիալ)

Ալկիոնը յալըից (), OGM Pictures ընկերության արտադրության թուրքական դրամատիկ հեռուստասերիալ, որը ցուցադրվում է Star TV հեռուստաընկերությամբ։ Առաջին սերիան ցուցադրվել է 2022 թվականի սեպտեմբերի 23-ին։ Հեռուստասերիալի ռեժիսորները Բուրջու Ալփթեքինը (1-ին սերիայից) և Ալփթեքին Բոզքուրթն են (7-րդ սերիայից), իսկ սցենարիստները՝ Մեհմեթ Բարըշ Գյունգերը (1-36-րդ սերիաներ), Լեյլա Ուսլու Օթերը և Էքին Աքչայը (37-րդ սերիայից սկսած)։

Գլխավոր դերերում հանդես են գալիս Աֆրա Սարաչօղլուն, Մերթ Ռամազան Դեմիրը և Չեթին Թեքինդորը։ Հեռուստասերիալի սյուժեի հիմքում ընկած են թուրքական հարուստ ընտանիքներից մեկի պատմությունն ու հոգեբույժ Գյուլսերեն Բուդայըջիօղլուի գրառումները։ Հեռուստասերիալի պրոդյուսերը Օնուր Գյուվենաթամն է։

Սյուժե 
Ֆերիթ Քորհանը մեծացել է հարուստ ընտանիքում և սովոր է, որ իրեն ոչ մի բանում չեն մերժում։ Անվերջ երեկույթները, նոր ընկերուհիները հարուստ երիտասարդի ամենօրյա հետաքրքրություններն են, ով չի մտածում ոչ իր ապագայի, ոչ էլ կյանքում ինչ-որ ձեռքբերումների մասին։ Ֆերիթի վարքագիծը վհատեցնում է պապին՝ Ստամբուլում հայտնի գործարար Հալիս Քորհանին։ Որպեսզի պահի իր ընտանիքն ու հասնի բարձր դիրքի, տղամարդը տքնաջանորեն աշխատել է ու գիտի աշխատած յուրաքանչյուր կոպեկի գինը։ Երբ ոստիկանությունը հետախուզման նպատակով գալիս է Քորհանների առանձնատուն, Հալիսը հասկանում է, որ թոռան ապագայի հարցը պետք է վերցնի իր ձեռքը։ Նա որոշում է իր հայրենի Այնթապից թոռան համար արժանի հարսնացու գտնել։ Ընտրությունը կանգնում է Սունա Շանլըի վրա, ով խելոք աղջիկ է ոչ հարուստ, բայց հարգարժան ընտանիքից։ Նշանադրության ժամանակ ամեն ինչ ըստ պլանի չի ընթանում և արդյունքում Ֆերիթի հարսնացու է դառնում Սունայի կրտսեր քույրը՝ Սեյրանը, որն ամենևին չի ցանկանում ամուսնանալ։

Դերասանական կազմ

Նախկին դերասաններ

Հրավիրյալ դերասաններ

Հեռարձակում

Ծանոթագրություններ

Արտաքին հղումներ 
 Star TV-ի պաշտոնական կայք էջում՝ Yalı Çapkını 
 
 
 
 

Թուրքական հեռուստասերիալներ
Ֆիլմեր, որոնց գործողությունները տեղի են ունենում Ստամբուլում
Բնօրինակում անաղբյուր հոդվածներ